stanford-oval/wikipedia huggingface dataset:
לנצ'יה דלתא
דור ראשון > מנועים

מנועי בנזין.
1,118 סמ"ק המפיק 64 כ"ס.
1,301 סמ"ק המפיק 75 כ"ס.
1,498 סמ"ק המפיק 85 כ"ס.
1,585 סמ"ק המפיק 105 כ"ס, 108 כ"ס.
1,585 סמ"ק המפיק 130 כ"ס, 140 כ"ס (מגדש טורבו).
1,995 סמ"ק המפיק 165 כ"ס (מנוע הנעה 4x4).
1,995 סמ"ק המפיק 185 כ"ס, 200 כ"ס, 210 כ"ס, 215 כ"ס
מנוע טורבו דיזל.
1,929 סמ"ק המפיק 80 כ"ס.
דור שני

יוצרו 138,980 יחידות.
5 דלתות האצ'בק.
3 דלתות האצ'בק (דגם HPE).
מנועים: מנועי בנזין, מנועי דיזל.
מנוע קדמי רוחבי.
מנוע הנעה קדמית.
דור שני > מנועים

מנועי בנזין.
1,581 סמ"ק המפיק 75 כ"ס, 103 כ"ס.
1,756 סמ"ק המפיק 103 כ"ס.
1,747 סמ"ק המפיק 113 כ"ס.
1,747 סמ"ק המפיק 130 כ"ס.
1,995 סמ"ק המפיק 139 כ"ס.
1,995 סמ"ק המפיק 186 כ"ס (מגדש טורבו).
1,995 סמ"ק המפיק 193 כ"ס.
מנוע טורבו דיזל.
1,929 סמ"ק המפיק 90 כ"ס.
דור שלישי

יוצרו 112,759 יחידות.
5 דלתות הצ'בק.
מנועים: מנועי בנזין, מנועי דיזל.
מנוע הנעה קדמית.
מנוע קדמי רוחבי.
דור שלישי > מנועים

מנועי בנזין.
1,368 סמ"ק המפיק 120 כ"ס, 150 כ"ס (מנוע מסוג "1.4 T-Jet 16V").
1,368 סמ"ק המפיק 140 כ"ס (מנוע מסוג "1.4 T-Jet MultiAir").
1,742 סמ"ק המפיק 200 כ"ס (מנוע מסוג "1.8 Di T-Jet 16V").
מנועי טורבו דיזל.
1,598 סמ"ק המפיק 105 כ"ס, 120 כ"ס (מנוע מסוג "1.6 Multijet 16V").
1,959 סמ"ק המפיק 165 כ"ס (מנוע מסוג "2.0 Multijet 16V").
1,910 סמ"ק המפיק 190 כ"ס (מגדש טורבו כפול, מנוע מסוג "1.9 Twinturbo Multijet 16V").
תמונות

"לנצ'יה דלתא" דגם "GT", שנת 1989
"לנצ'יה דלתא", שנת 1982
"לנצ'יה דלתא" דגם "HF Turbo MT16", שנת 1984
"לנצ'יה דלתא" - דור שני
"לנצ'יה דלתא" - דור שני, מבט לתא הנהג
"לנצ'יה דלתא" - דור שני
"לנצ'יה דלתא" - דור שלישי
"לנצ'יה דלתא" - דור שלישי
"לנצ'יה דלתא", שנת 2010
"לנצ'יה דלתא" - דור שלישי, מבט לתא הנהג ולוח מחוונים
"לנצ'יה דלתא" - דור שלישי, שנת 2009, מבט לתא הנהג
ראו גם

לנצ'יה
לנצ'יה קפא
מבצע נפילה

מבצע נפילה (באנגלית: Operation Downfall) היה מבצע מתוכנן של בעלות הברית לפלישה ליפן, לקראת סוף מלחמת העולם השנייה. המבצע בוטל בעקבות כניעת האימפריה היפנית לאחר הטלת פצצות האטום על הירושימה ונגסאקי ולאחר שברית המועצות הכריזה מלחמה על יפן.
המבצע הורכב משני תת-מבצעים: מבצע אולימפיק ומבצע קורנט. מבצע אולימפיק היה אמור להתחיל באוקטובר 1945, ומטרתו הייתה כיבוש שלישו הדרומי של קיושו, האי היפני הדרומי, תוך שימוש באיי אוקינאווה, שנכבשו מעט לפני כן. מבצע קורנט אמור היה להתחיל באפריל 1946, בפלישה של בעלות הברית סמוך לטוקיו הבירה שעל האי הונשו. סיוע אווירי היה מתוכנן להגיע מבסיסי טיסה שאמורים היו להכבש במבצע אולימפיק. אילו מבצע נפילה היה יוצא לפועל, היה זה המבצע האמפיבי הגדול בהיסטוריה.
הגאוגרפיה של יפן גרמה לכך שגם היפנים ידעו מה תהיה תוכנית הפלישה של בעלות הברית למדינה. הם חזו בדיוק רב את תוכנית הפלישה וכך התאימו לה את תוכנית ההגנה שלהם, "מבצע קטסוגו". היפנים תכננו להשקיע את רוב משאביהם בהגנה על קיושו, ולהשאיר חלק מכוחות המילואים שלהם לתוכניות הגנה אחרות.
כל ההערכות למבצע חזו אבדות כבדות לשני הצדדים, בכפוף למידת ההתנגדות האזרחית היפנית לפלישה. ראשי המטות המשולבים העריכו תחילה כי המבצע לכיבוש קיושו יעלה ב-100,000 חיילים הרוגים, וכי המבצע לכיבוש הונשו יעלה ב-250,000. ההערכות הגיעו אף לכמיליוני נפגעים בצד בעלות הברית ולעשרות מיליונים בצד היפני, אזרחים וחיילים כאחד.
מבצע קורנט תוכנן לכיבוש טוקיו
מבצע אולימפיק תוכנן לתקיפת דרום יפן
הערות שוליים

↑  Reader's Companion to Military History - - Operation Downfall, web.archive.org, ‏2002-12-17
↑  אנטוני ביוור, מלחמת העולם השנייה, פרק 50 "פצצת האטום והכנעת יפן" עמ' 820
↑  מובא אצל ריצ'רד ב. פרנק, Downfall: The End of the Imperial Japanese Empire.
| --- | --- |
בקרת זהויות :  NLI: 987007548429405171  LCCN: sh2006007582 
| זירות ומערכות במלחמת העולם השנייה |
| --- | --- | --- |
| הזירה האירופית | המערכה בפולין • מתקפת הסאר • המלחמה המדומה • המערכה בנורווגיה • המערכה על צרפת ועל ארצות השפלה • הקרב על בריטניה • המערכה בבלקן • מבצע ברברוסה • החזית המזרחית • הזירה האיטלקית • החזית המערבית |  |
| המערכה באסיה ובאוקיינוס השקט | מלחמת סין–יפן השנייה • המערכה באוקיינוס השקט • המערכה בדרום מערב האוקיינוס השקט • הזירה הדרום-מזרח אסייתית • מבצע סערת אוגוסט |  |
| הים התיכון, המזרח התיכון וצפון אפריקה | הקרב על הים התיכון • המערכה בצפון אפריקה • המערכה במזרח התיכון • המערכה במזרח אפריקה • המלחמה האנגלו–עיראקית • הפלישה הבריטית-סובייטית לאיראן |  |
| זירות ומערכות אחרות | המערכה באוקיינוס האטלנטי |  |
| מערכות שלא יצאו אל הפועל | מבצע טננבאום: כוונות לכיבוש שווייץ וליכטנשטיין • מבצע ארי-הים: כוונות לכיבוש בריטניה • מבצע איקרוס: כוונות לכיבוש איסלנד • כוונות לכיבוש היישוב היהודי בארץ ישראל (התוכנית לארץ ישראל שלאחר כיבוש • תוכנית המבצר האחרון) • מבצע גרין: כוונות לכיבוש אירלנד • מבצע הרקולס: כוונות לכיבוש מלטה • מבצע פליקס: כוונות לכיבוש ספרד וגיברלטר • מבצע נפילה: כוונות לכיבוש יפן |  |
ערך זה הוא קצרמרבנושא יפן. אתם מוזמנים לתרום לוויקיפדיה ו.
מבוזי

| --- | --- |

האי מבוזי
 מידע כללי
 תאריך הקמה:  2007
 גוף מנהל:  Les naturalistes de Mayotte
 נתונים ומידות
 שטח:  0.84 קמ"ר
 גובה ממוצע:  49 מ' 
 מיקום
 מדינה:  מיוט מיוט, צרפת צרפת
 מיקום:  בין האיים פטי-טר וגראן-טר
 קואורדינטות:  12°48′40″S 45°14′6″E﻿ / ﻿12.81111°S 45.23500°E﻿ / -12.81111; 45.23500
  (למפת מיוט מוגדלת) מאמודזו דזאודזי באנדרלה מתסמבורו מצר מוזמביקמבוזי(למפת מיוט רגילה) מאמודזו דזאודזי באנדרלה מתסמבורו מצר מוזמביקמבוזי
 
מבוזי (בצרפתית: Ilot Mbouzi; בקומורית: Chissioua Mbouzi) הוא אחד האיים במצר מוזמביק המרכיבים את מיוט. זהו האי הרביעי בגודלו במיוט, והוא ממוקם בין האיים פטי-טר וגראן-טר.
מבוזי הוא אי בזלתי שמתפרס על פני שטח של 840 דונם והנקודה הגבוהה בו מתנשאת לרום של 153 מטר מעל פני הים. היום האי לא מיושב אולם בעבר האי שימש לרעיית עיזים, ומכאן מקור שמו שכן m'bouzi בשיקומורית הוא עז. כמו כן, האי שימש כמושבת מצורעים.
פאונה

האי שימש במשך שנים כמקום השבה של תת-מין של למור חום הייחודי לאי, למור חום מיוט (שם מדעי: Eulemur fulvus mayottensis) לטבע. כאשר למור היה נמצא פצוע, הוא היה עובר לידי ארגון שדאג לטיפול בו. הוא היה מועבר לאי מבוזי והארגון היה דואג להאכיל אותו. הלמורים שהיו נפוצים בכל איי מיוט נמצאים בסכנת הכחדה. בפטיט-טר הלמור נכחד מהטבע ובגראד-טר האוכלוסייה טקנה מאוד בעקבות תהליך אורבניזציה שעובר על האי, הקטנה באזורי המחיה וטריפתם על ידי כלבים שהביאו בני האדם.
האי מבוזי שהיה לא מיושב היה הפתרון להצלת הלמורים וכך תוך 13 שנים גדלה אוכלוסיית הלמורים באי מ-20 ל-650. הלמורים מתרכזים ב-30 דונם מסביב למושבת המצורעים שמאוישת על ידי ארגון הצלת הלמורים. הצמחייה באי אינה מספקת מספיק מזון ל-650 למורים ובאי ברוב ימות השנה אין מקור מים מתוקים, כך שהלמורים תלויים בהאכלה מבני האדם ולא יכולים להסתפק במזון מהטבע.
בעקבות יישוב האדם באי, הגיעו לאי גם עכברושים. משום שעכברושים הם אוכלי-כל, הם אוהבים מאוד איים טרופיים שבו אין להם טורפים טבעיים ויש להם מזון רב מהצומח. כמו כן, הם הופכים להיות טורפי-על של אוכלוסיות הציפורים, זוחלים וחרקים שבאי. בגלל הריבוי המהיר שלהם, הם מהווים סכנה לצמחיית האי וכן הם מעבירים מחלות ללמורים, דבר שמהווה סכנה חמורה למין זה של למורים.
באי מיני זוחלים רבים ביניהם השממית Phelsuma robertmertensi והנחש Typhlops comorensis שהם מינים אנדמיים למיוט (לא רק באי מבוזי).
פלורה

הצומח באי מתאפיין כיער טרופי יבש. מלבד עצים אלו, בעקבות התיישבות האדם באי, קיימים שם גם עצי מנגו ממין Mangifera indica, לנטנה ססגונית וטוליפ גבון (Spathodea campanulata). מלבד עצים אלו, היער המקורי מכסה תחתיו מינים אנדמיים רבים כמו הסחלבים Cynorkis flexuosa, Nervilia kotschyi,Angraecum leonis, Vanilla humblotii.
בין הצמחים השונים נמצא הצמח Lagrezia comorensis ממשפחת הירבוזיים שהוא מין אנדמי לקומורו, המין לא אותר משנת 1854 בכל קומורו, אך בשנת 2008 הוא נמצא באי מבוזי.
באי מיני מנגרובים קטנים הגדלים ליד האוקיינוס.
שמורת טבע

בעקבות מגוון המינים ונדירותם, ממשלת צרפת הכריזה על האי כולו כשמורת טבע בשנת 2007. זו הייתה שמורת הטבע הראשונה במיוט והוחלט שארגון הטבע של מיוט (L'association des Naturalistes de Mayotte) ינהל את השמורה.
לאחר ההכרזה התעוררה בעיה, מכיוון שהאי אינו מספק את מזונם של כל קופי הלמור, נדרש להמשיך להאכיל את הלמורים, דבר שנוגד את הכרזת שמורת הטבע בו אסור להאכיל את בעלי החיים הנמצאים בו. נכון להיום, כבר לא משיבים את הלמורים לאי, אולם עדיין מאכילים את 600 הלמורים הנמצאים באי.
האכלת למורים בשמורה
לשכת החקירות המרכזית של הודו

| --- | --- |

 מדינה:  הודו 
 מטה הארגון:  ניו דלהי 
 תקופת הפעילות:  1963–הווה (כ־61 שנים) 
 cbi.gov.in
 
לשכת החקירות המרכזית של הודו (בהינדית:  केंद्रीय अन्वेषण ब्यूरो, בתעתיק אנגלי: Kendriya Anveshan Byuro) היא ארגון חקירות עיקרי בהודו, האחראי לענייני ביטחון לאומי ולוחמה בפשיעה. הארגון הוקם ב-1 באפריל 1963 כיורש מוסד המשטרה המיוחד (בהינדית: विशेष पुलिस संस्थापन) מ-1941.
מייסד הארגון הוא קוהלי, שעמד בראש הארגון מיום הקמתו ועד 31 במאי 1968. קודם לכן הוא כיהן כמפכ"ל המשטרה, מוסד המשטרה המיוחד שקדם ללשכה. בדומה למקביליו במדינות השונות, הארגון עוסק במלחמה בשחיתות ובפשע המאורגן.
יושב ראש הלשכה הוא חבר במועצה למודיעין כלכלי.
לינסנג אסייתי מפוספס

| לינסנג אסייתי מפוספס |
| --- | --- |
 לינסנג אסייתי מפוספס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: לינסנגים אסייתיים
סוג:: לינסנג אסייתי
מין:: לינסנג אסייתי מפוספס
שם מדעי
 Prionodon linsang ‏הארדוויק, 1821
תחום תפוצה


לינסנג אסייתי מפוספס (שם מדעי: Prionodon linsang) הוא מין של טורף דמוי חתול הנראה כמו גחן, אך שייך דווקא למשפחה ייחודית הקרויה לינסנגים אסייתיים.
תפוצתו בטבע היא בדרום-מזרח אסיה: בחצי האי המלאי, ובאיים בורנאו, סומטרה וג'אווה.
הוא חי ביערות הגשם וחי בעיקר בין הענפים השונים. אורכו הממוצע 74 סנטימטרים ומשקלו כ-1.5 קילו, הוא בעל מבנה גוף מוארך וזנבו גדול ושחור בקצהו. צבע הפרווה צהוב חיוור עם 4–5 פסים כהים. יש לו טפרים ושיניים חדות והוא גדול ונדיר מעט מקרוב משפחתו - לינסנג אסייתי מנומר (Prionodon pardicolor) שדומה לו אך מנומר ולא מפוספס וכן יותר קטן.
הלינסנג הוא אוכל בשר בעיקר וטורף יונקים קטנים, עופות, חרקים, עכבישים ועקרבים ולעיתים גם פירות. הוא איננו נפוץ מאוד, אך גם אינו בסכנת הכחדה.
ראו גם

לינסנג אפריקני
לינסנג אסייתי
לינסנג אסייתי מנומר
הערות שוליים

↑  לינסנג אסייתי מפוספס באתר הרשימה האדומה של IUCN
לינטופי

לינטופי (בבלארוסית: Лынтупы; בפולנית: Łyntupy) היא עיירה במחוז ויטבסק שבבלארוס, בסמוך לגבול ליטא, בה התקיימה עד השואה קהילה יהודית.
תולדות היישוב

לינטופי נזכרת לראשונה במאה ה-14 כיישוב בדוכסות הגדולה של ליטא. בחלוקת פולין השלישית בשנת 1795 נכלל היישוב בשטח האימפריה הרוסית.
במהלך מלחמת העולם הראשונה, בשנת 1915, הייתה העיירה בקו החזית של הקרבות. לאחר הסכם ריגה נכללה העיירה בתחום הרפובליקה הפולנית השנייה.
יהודי לינטופי

בין מלחמות העולם נמנו בעיירה כ-350 יהודים, והתקיימו בה פעילות ציונית ופעילות של הבונד, וכן בית ספר עברי. עם כיבוש האזור בידי הסובייטים בספטמבר 1939 נאסרה פעילות זו.
בסוף יוני 1941, במהלך מבצע ברברוסה, נכבשה העיירה בידי הגרמנים, וליטאים מקומיים ערכו פרעות ביהודיה. בהמשך, הוטלו על יהודי העיירה גזירות שונות, ובהן הגבלות תנועה, חובת ענידת טלאי צהוב, החרמת רכוש וגיוס לעבודות כפייה. בתקופה זו נרצחו בעיירה מספר יהודים בידי שוטרים ליטאים, ובהם רב העיירה, אריה יודקובסקי, ובני משפחתו.
בסוף שנת 1941 רוכזו יהודי העיירה בגטו שהוקם באזור מוזנח בה, בו הועסקו בעבודות כפייה. בשל העברת השליטה באזור באפריל 1942 לידי הליטאים, נמלטו מהגטו שבעיירה מספר מיהודיו, וחלקם נתפסו ונרצחו.
בספטמבר 1942 הועברו יהודי הגטו שבעיירה לגטו שווינציאן, וגורלם שם היה כגורל יתר יהודי המקום. כ-100 יהודים שהושארו במחנה עבודה בעיירה נרצחו ב-22 בדצמבר 1942 יחד עם יהודים נוספים מהסביבה.
בית הכנסת של לינטופי, 1916
ליגוסטרום מבריק

| ליגוסטרום מבריק |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
סדרה:: צינוראים
משפחה:: זיתיים
סוג:: ליגוסטרום
מין:: ליגוסטרום מבריק
שם מדעי
 Ligustrum lucidum W.T.Aiton ‏אייטון

לִיגוּסְטְרוּם מבריק (שם מדעי: Ligustrum lucidum) הוא עץ קטן טרופי, ירוק-עד וקירח ממשפחת הזיתיים. מוצאו ממזרח אסיה (סין, היינאן, דרום קוריאה, נפאל, טיבט), במקומות רבים בעולם הוא אוקלם, ובישראל הוא משמש כעץ גינון יחד עם ליגוסטרום יפני. ליגוסטרום מבריק דומה למין ליגוסטרום יפני (Ligustrum japonicum), אך לליגוסטרום מבריק עלים גדולים, הפטוטרת ארוכה יותר, והוא גדול יותר. מבחינה אנטומית וגנטית קרוב הסוג ליגוסטרום למינים זית אירופי, בר זית בינוני, יסמין, ומילה סורית הגדלים בר בישראל, ולמיני תרבות מהסוגים: מילה, יסמין, לילך, פונטנסיה ופורסיטיה, הגדלים גם הם באירואסיה.
הסוג ליגוסטרום כולל 46 מינים מהם 6 מינים (לחלקם זנים) המשמשים כעצי תרבות בגינות בישראל. מלבד ליגוסטרום מבריק וליגוסטרום יפני מצויים בישראל עוד מינים או זנים: ליגוסטרום מבריק 'מגוון' (Ligustrum lucidum 'Variegatum'), ליגוסטרום ביצני (Ligustrum ovalifolium), ליגוסטרום ביצני 'זהוב-שוליים' (Ligustrum ovalifolium 'Aureo-marginatum'), ליגוסטרום סיני (Ligustrum sinense), ליגוסטרום סיני 'מגוון' (Ligustrum sinense 'Variegatum'), ליגוסטרום מצוי (Ligustrum vulgare).
מורפולוגיה

שיחים רחבים או עצים קטנים ירוקי-עד, קירחים שגובהם 4 עד 10 מ' ולעיתים עד 25 מ' מותנה במקום גידולם.
הענפים הצעירים גלילים עד מצולעים מעט וללא תלמים או רכסים משמעותיים.
הענפים והענפים צעירים לעיתים גם הגזעים הצעירים מכוסים עדשתיות בולטות שהן כתם מחוספס, כהה, מורם במקצת, הפורץ דרך האפידרמיס ושונה מסביבתו בגבעול ובשורש. סידור העדשתיות על פני הגבעולים שונה הוא. לפעמים הן מופיעות בשורות אורך או רוחב, אך על פי רוב הן מפוזרות על פני השטח בצורה בלתי סדירה. מבחינה אנטומית העדשתיות הן קבוצות תאים בעלות חללים בין-תאיים המפסיקות את רצף השעם ומאפשרות לחמצן להיכנס אל הרקמות החיות המכוסות שעם.
העלים נגדיים, תמימים, מקופל מעט פנימה, צידו העליון ירוק כהה מבריק וצדו התחתון ירוק בהיר.
הלוואים חסרים. הפטוטרת 1 עד 3 ס"מ.
טרף העלה נוקשה, סגלגל עד לפעמים אליפטי רחב או אליפטי עד אזמלי, אורכו 6 עד 17 ס"מ, רוחבו 3 עד 8 ס"מ. לטרף העלה של ליגוסטרום יפני אורך של 5 עד 9 ס"מ ורוחב 2 עד 5 ס"מ.
בסיס הטרף מעוגל או מצטרר, קודקודו חד עד מתחדד או לפעמים קהה; העירוק מנוצה העורקים הצדדיים אינם בולטים ומספרם נע בין 7 עד 11 עורקים משניים בכל צד.
התפרחת אמירית ומְסֻיֶּמֶת מסוג מכבד (אשכול מסועף). התפרחת זקופה ומזכירה פירמידה שאורכה 20 ס"מ ובסיסה 17 ס"מ.
הפרחים נכונים, דו-מיניים, בעלי שחלה עילית ועטיף כפול, צבעם לבן-קרם. הפרחים יושבים או כמעט יושבים (עוקץ קטן מאוד). הצופן נמצא בבסיס השחלה.
הגביע קטן (1.5 עד 2 מ"מ), דמוי-פעמון, בעל 4 שיניים משתייר בבסיס פרי.
הכותרת קטנה (4 עד 5 מ"מ) דמוית משפך מאוחת עלים, בעלת 4 אונות. צינור הכותרת שווה, או ארוך מעט באורכו לאוגן הכותרת ושווה באורכו לאורך הגביע. האבקנים 2, בעלי זירים קצרים שבולטים מהכותרת ומאבקים שאורכם 1 עד 1.15 מ"מ.
השחלה עילית בעלת 2 מגורות, בכל מגורה זרע אחד או שניים, עמוד השחלה קצר על פי רוב או יושב. הצלקת דמוית גולה או בעל שני אונות.
אשכול הפירות מסועף, ציר האשכול והעוקצים ארוכים ומצולעים (אינם גליליים).
הפרי בית גלעין דמוי ענבה. פרי כחול-שחור עמוק, עם ההבשלה אדום-שחור, צורתו כמעט כדורית וקוטרו 6 עד 8 מ"מ.
הזרעים עם עובר ישר, עם או בלי אנדוספרם. השורש של העובר מעוקל כלפי מעלה או מטה.
תמונות
עדשתיות על גזע צעיר
גזע מתפצל מבסיסו
נוף של מספר עצים בגינה בירושלים
עדשתיות בגזע העץ
אשכול של פירות
פירות נישאים על אשכול מסועף
הערות שוליים

↑  ליגוסטרום מבריק באתר הרשימה האדומה של IUCN
↑  Ligustrum lucidum W.T.Aiton, POWO plants of the World Online. Published on the Internet
↑  Ligustrum lucidum W.T.Aiton, WFO: World Flora Online. Published on the Internet
↑  זיתיים, באתר צמחיית ישראל וסביבתה
1 2 3 4  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 332-337
↑  א. פאהן, אנטומיה של הצמח, מהדורה שניה, מורחבת ומעודכנת, תל אביב: הוצאת הקיבוץ המאוחד, 1987, עמ' 17
סות הגזע
עלים אופייניים
ליגה דפורטיבה אוניברסיטריה דה קיטו

ליגה דפורטיבה אוניברסיטריה (בספרדית: Liga Deportiva Universitaria; מוכר גם כ-LDU קיטו, ליגה דה קיטו, או בפשטות, ליגה), הוא מועדון כדורגל אקוודורי, שנחשב לאחד הטובים באקוודור ובדרום אמריקה. הקבוצה משחקת בקיטו בירת אקוודור.
ליגה דה קיטו זכתה בהישג הטוב ביותר של כדורגל המועדונים האקוודורי, זכייה בגביע הליברטדורס לשנת 2008. בעקבות זכייתה בגביע הליברטדורס הופיעה הקבוצה באליפות העולם לקבוצות כדורגל 2008 ביפן והפסידה בשלב הגמר למנצ'סטר יונייטד 0-1.
היסטוריה

הקבוצה נוסדה ב-12 בינואר 1930, על ידי סטודנטים מהאוניברסיטה המרכזית של אקוודור, על בסיס מועדון חובבני שהוקם בשנת 1918. יושב ראש הקבוצה היה ד"ר חקומה מוסקוסו באותם ימים הקבוצה הייתה חצי מקצוענית. בנוסף על כדורגל, היו למועדון קבוצות בענפי ספורט נוספים. בשנת 1932, זכתה קיטו באליפות מחוז פיצ'יניצ'ה, התואר הראשון שלה. באליפות ליגת העל האקוודורית הראשונה זכתה קיטו בשנת 1969. בשנים 1974-1975 זכתה בשתי אליפויות רצופות.
הקבוצה מאז שנות התשעים

בתקופה זו זכתה קיטו בשש אליפויות אקוודור. שחקני קיטו היוו חלק מרכזי בנבחרות אקוודור ששחקו במשחקי גביע העולם בכדורגל, קוריאה-יפן 2002 וגרמניה 2006. השחקנים הם השוער, כריסטיאן מורה, נייסר ריאסקו, ג'ובאני אספינוסה, פאול אמברוסי, פטריסיו ארוטיה, אגוסטין דלגדו ואדיסון מנדס. כמו כן השתתפו נציגי הקבוצה בזכייתה של נבחרת אקוודור עד גיל 17 בגביע פאן אמריקה בכדורגל בשנת 2007.
ביולי 2008, הייתה קיטו הקבוצה האקוודורית הראשונה הזוכה בגביע הליברטדורס. קיטו גברה על פלומיננסה מברזיל 3-1 בפנדלים אחרי 5-5 בסיכום שני משחקי הגמר. ההישג השני בחשיבותו של קיטו הוא הזכייה בגביע סודאמריקנה בשנת 2009. הישג אותו שחזרה בשנת 2023 כאשר גברה בגמר הקופה סודאמריקנה 4-3 בדו-קרב פנדלים לאחר 1-1 בתום 120 הדקות.
כיום שישה משחקני קיטו שייכים לסגל נבחרת אקוודור בכדורגל. שחקן הקבוצה חופרה גרון עבר למועדון הכדורגל הספרדי חטאפה.
תארים

אליפויות (10) :
1969, 1974, 1975, 1990, 1998, 1999, 2003, אפרטורה 2005, 2007, 2010
גביע ליברטדורס (1) :
2008
גביע סודאמריקנה (1) :
2009
2023
הסופר קאפ הדרום אמריקאי (2) :
2009, 2010
אליפות העולם לקבוצות :
סגנית - 2008
ליגה לאומית (סרט)

| --- | --- |

 בימוי:  דייוויד ס. וורד 
 הופק בידי:  ג'יימס ג. רובינסון, ג'ו רות' 
 תסריט:  דייוויד ס. וורד 
 שחקנים ראשיים:  טום ברנג'ר אנדי רומנו דניס הייסברט Bob Uecker ניל פלין רנה רוסו פ. גארי גריי צ'לסי רוס וסלי סנייפס צ'ארלי שין צ'ארלס סייפרס קורבין ברנסן ג'יימס גאמון Margaret Whitton Steve Yeager 
 מוזיקה:  ג'יימס ניוטון הווארד 
 צילום:  ריינלדו וילאלובוס 
 מדינה:  ארצות הברית 
 חברת הפקה:  Morgan Creek Entertainment 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  8 בפברואר 1990 
 משך הקרנה:  107 דק' 
 שפת הסרט:  אנגלית 
 סוגה:  סרט קומדיה 
 הכנסות באתר מוג'ו:   majorleague
 סרט הבא:  Major League II 
 דף הסרט ב־IMDb
 
ליגה לאומית (באנגלית: Major League) הוא סרט קומדית ספורט משנת 1989 בבימויו של דייוויד ס. וורד. הסרט מתאר את סיפורה של קבוצת הבייסבול קליבלנד אינדיאנס (גרסה בדיונית של קליבלנד גארדיאנס), אשר הבעלים החדשה שלה מעוניינת להעביר את הקבוצה לעיר אחרת. כדי להצדיק זאת, היא בונה קבוצה כושלת, אך השחקנים, בהובלתו של המנג'ר לו בראון, מפתיעים את כולם ומצליחים להשתפר ולהתחרות על המקום בפלייאוף.
הסרט גרף 75 מיליון דולר ברחבי העולם מתקציב של 11 מיליון דולר והוליד שני סרטי המשך אך אף אחד מהם לא חזר על הצלחת הסרט המקורי.
עלילה

הסרט מתמקד בקבוצת הבייסבול קליבלנד אינדיאנס שמתקשה להצליח. הבעלים החדשה, רייצ'ל פלפס (מרגרט וויטון), רוצה שהקבוצה תיכשל כדי שתוכל להעביר אותה למיאמי. היא מחתימה שחקנים גרועים במיוחד כמו ריק ווהן (צ'ארלי שין), פדרו סרנו (דניס הייסברט) וג'ייק טיילור (טום ברנג'ר), אך למרות הציפיות, הקבוצה מתחילה להצליח ולגרום להפתעות בליגה.
צוות השחקנים

צ'ארלי שין בתפקיד ריק "ווילד ת'ינג" ווהן
טום ברנג'ר בתפקיד ג'ייק טיילור
וסלי סנייפס בתפקיד וילי מייס הייז
קורבין ברנסן בתפקיד רוג'ר דורן
רנה רוסו בתפקיד לין ווסלי
מרגרט וויטון בתפקיד רייצ'ל פלפס
ביקורות

ליגה לאומית קיבל ביקורות חיוביות בעיקר בזכות ההומור והאנרגיה של צוות השחקנים. הסרט הפך לפולחן בקרב חובבי ספורט, במיוחד בתחום הבייסבול. באתר Rotten Tomatoes, הסרט קיבל ציון של 83%, וב-Metacritic ציון של 62 מתוך 100.
ליגה פראית

| --- | --- |

 בימוי:  אנדריי בוגאטירב ארט קמאצ'ו
 הופק בידי:  איגור דוברובולסקי אולגה לדיאייבה אריק ברנר
 תסריט:  רומן ולאדיקין איגור דוברובולסקי דמיטרי מינצ'נוק
 שחקנים ראשיים:  ולדימיר יאגליץ' אדלינה גולובנקו-גיזאטולינה איוואן אוחלוביסטין דמיטרי נזארוב יבגני קוריאקובסקי אולסיה סודזילובסקאיה אדריאן פול ויליאם שוקלי סטניסלב טיקונוב אנטולי גושצ'ין
 מוזיקה:  שון מוריי
 צילום:  ויאצ'סלב קרסאקוב קן בלייקי
 מדינה:  רוסיה רוסיה
 חברת הפקה:  סויוז מרינס גרופ Modern Age Productions
 חברה מפיצה:  Kinoland
 הקרנת בכורה:  24 באוקטובר 2019
 שפת הסרט:  רוסית אנגלית
 סוגה:  סרט ספורט סרט דרמה סרט קומדיה
 דף הסרט ב־IMDb
ליגה פראית (ברוסית: Дикая Лига) הוא סרט ספורט רוסי משנת 2019 בכיכובם של ולדימיר יאגליץ', אדלינה גולובנקו-גיזאטולינה, איוואן אוחלוביסטין, דמיטרי נזארוב, יבגני קוריאקובסקי, אולסיה סודזילובסקאיה, אדריאן פול, ויליאם שוקלי, סטניסלב טיקונוב ואנטולי גושצ'ין ובבימויו של אנדריי בוגאטירב ובסיועו של ארט קמאצ'ו.
הסרט מספר את לידתו של הכדורגל ברוסיה והתפתחותו בתחילת המאה ה-20 עם הגעתם של משקיעים אנגליים שהקימו מועדוני כדורגל פרטיים ותרמו להתפתחות ענף זה בעידן שלפני פרוץ מהפכת פברואר.
עלילה

שנת 1909. הסרט מגולל את סיפורו של ורלאם, בחור מהשכבות החברתיות הנמוכות, שכדי להיות עם אהובתו נאלץ לעזוב את כפר מולדתו ולהתחיל את חייו מחדש במוסקבה. עוז רוחו ורוח הלחימה שלו בקרבות רחוב, גורמות להתעניינותו של איש עסקים אנגלי בשם ג'יימס פרקר, בעלים של מועדון כדורגל פרטי, שמזמין אותו לנסות את כוחו בקבוצה שלו. עם זאת, כדורגל הוא משחק אריסטוקרטי והקבוצה לא מקבלת את איש הכפר מהוולגה. אלא, שלאחר שצובר כוחות, יחד עם פטריוט אמיתי וסוחר כדורגל נלהב בשם בלשוב, הם יוצרים את נבחרת הכדורגל הראשונה של רוסיה והופך למנהיג, במה שמשנה את חייו ואת חיי הסובבים אותו. הכדורגל ברוסיה הופך למשחק לאומי של ממש ואחרי 110 שנה רוסיה הופכת לראשונה למארחת גביע העולם בכדורגל.
שחקנים ודמויות

ולדימיר יאגליץ' - ורלאם
דמיטרי נזארוב - בלאשוב
אדריאן פול - ג'יימס פרקר, איש עסקים אנגלי
(מבוסס על דמותו של ארתור מקפרסון)
ויליאם שוקלי - ג'ונס
איוואן אוחלוביסטין - יאשה
אלכסנדר דווידוב - וולף
אולסיה סודזילובסקאיה - אליס
אנטולי גושצ'ין - פילימון
יבגני קוריאקובסקי - סייטן
ניקולאי שרייבר - קארפ
מיכאיל סולודקו - אביו של ורלאם
דנילה רסומאחין - סימון
דמיטרי בלוחין - פאבלושה
ארטיום דזיובה - הופעת קמע בתפקיד עצמו
רומן זובנין - הופעת קמע בתפקיד עצמו
אלכסיי מירנצ'וק - הופעת קמע בתפקיד עצמו
הערות שוליים

↑  Фильм «Дикая лига», в котором сыграл Дзюба, выйдет осенью 2019 года
1 2  Режиссёр Богатырев: Снимать Дзюбу – одно удовольствие
↑  Премьера фильма о зарождении футбола в России "Дикая Лига" состоится осенью 2019 года
↑  Создателей фильма с Дзюбой о футболе в России могут оштрафовать
↑  Дикая лига, 2019
ליקו ווילינגהאם

| --- | --- |
אין תמונה חופשית
 לידה:  10 בפברואר 1981 (בת 43) אוגוסטה שבג'ורג'יה, ארצות הברית
 עמדה:  פאוור פורוורד
 גובה:  1.83 מטר
 מכללה:  אובורן
 דראפט:  לא נבחרה, דראפט ה-WNBA‏ 2004
 קבוצות כשחקנית
 1999 - 2004 2004 - 2007 2004 - 2005 2005 - 2007 2007 - 2008 2008 - 2009 2008 - 2010 2010 - 2011 2010 - 2012 2012 2012 - 2013 2013 2014:  אובורן טייגרס קונטיקט סאן בני יהודה הפועל חיפה/מוצקין אולסה פיניקס מרקורי אבנידה סלמנקה סיאטל סטורם אליצור רמלה שיקגו סקיי אבנידה סלמנקה אטלנטה דרים קונקרו ולבה
 הישגים כשחקנית
 פעמיים אליפויות WNBA זכייה ביורוקאפ נשים MVP של היורוקאפ (2011)
 קבוצות כמאמנת
 2022 - 2023:  מכבי בנות אשדוד
ליקו ווילינגהאם (באנגלית: Le'coe Willingham; נולדה ב-10 בפברואר 1981) היא כדורסלנית אמריקאית לשעבר ומאמנת כדורסל בהווה. ווילינגהאם, המתנשאת לגובה 1.83 מטרים, זכתה בשתי אליפויות ליגת ה-WNBA (בקבוצות פיניקס מרקורי וסיאטל סטורם) ובגביע יורוקאפ נשים אחד במדי אליצור רמלה.
מאז שנת 2014 שימשה ווילינגהאם כעוזרת מאמן בקבוצות שונות בארצות הברית. בין היתר באוניברסיטת טנסי, אינדיאנה פיבר ודאלאס וינגס.
בעונת 2022 - 2023 אימנה את קבוצת מכבי בנות אשדוד מליגת העל הישראלית, הקבוצה תחת הדרכתה זכתה בגביע המדינה ושיחקה תחתה כוכבת ליגת ה-WNBA ליז קמבייג' (אנ'), והוליכה אותה עד לגמר הפלייאוף, שם נוצחה 3:2 בידי אליצור רמלה.
הערות שוליים

↑  רענן וייס, אוסטרליה, ארה"ב, אשדוד: כוכבת העל שנחתה דווקא בישראל, באתר ynet, 7 במרץ 2023
לואי טומלינסון

| --- | --- |

 לידה:  24 בדצמבר 1991 (בן 32) דונקסטר, הממלכה המאוחדת 
 שם לידה:  Louis Troy Austin 
 מוקד פעילות:  הממלכה המאוחדת 
 תקופת הפעילות:  מ-2010 
 מקום לימודים:  Hall Cross Academy, The Hayfield School 
 סוגה:  מוזיקת פופ, אינדי רוק, פופ רוק, אלקטרופופ, רוק אלטרנטיבי 
 סוג קול:  טנור 
 שפה מועדפת:  אנגלית בריטית 
 חברת תקליטים:  סייקו מיוזיק, אפיק רקורדס, קולומביה רקורדס, אריסטה רקורדס 
 מספר צאצאים:  1 
 www.louis-tomlinson.com
 פרופיל ב-IMDb
 חתימה:  
 
לואי ויליאם טומלינסון (באנגלית: Louis William Tomlinson; נולד ב-24 בדצמבר 1991) הוא זמר וכותב שירים אנגלי. ידוע בתור חבר בלהקת הבנים "וואן דיירקשן". ב-2010 הפך לחבר בלהקת וואן דיירקשן לאחר שהודח מריאליטי השירה "אקס פקטור בריטניה" בתור מבצע סולו. הלהקה הוציאה חמישה אלבומים מצליחים, יצאה לארבעה סיבובי הופעות עולמיים, וזכתה במספר פרסים. טומלינסון הוא מכותבי השירים העיקריים של הלהקה.
בדצמבר 2016 הוציא טומלינסון את הסינגל הראשון שלו בתור זמר סולו, "Just Hold On", הסינגל הגיע למקום השני במצעד הסינגלים הבריטי. ב-2017, הוא הוציא את הסינגל "Back to You" עם הזמרת האמריקאית ביבי רקסה ואת הסינגל "Miss You"; הסינגלים יהיו כלולים באלבום הסטודיו הראשון שלו. ב-31 בינואר 2020 הוציא את אלבומו הראשון "walls"
ב-2013 הוחתם טומלינסון בתור שחקן כדורגל בקבוצה דונקסטר רוברס של הפוטבול ליג צ'מפיונשיפ על בסיס ללא חוזה. ב-2015 הוא הקים חברת הקלטות משלו, "טריפל סטרינגס", חברה-בת של חברת ההקלטות של וואן דיירקשן, "סייקו רקורדס". ביולי 2020 הודיע טומלינסון על הפסקת ההתקשרות עם "סייקו רקורדס".